പ്ലസ് വണ് വിദ്യാര്ഥിനിയോട് ലൈംഗികാതിക്രമം : യുവാവിന് ആറുവര്ഷം തടവും പിഴയും തൃശൂര് : പ്ലസ് വണ് വിദ്യാര്ഥിനിയോട് ലൈംഗികാതിക്രമം കാണിച്ച് അപമാനിച്ച കേസില് കുന്നംകുളം പോക്സോ കോടതി യുവാവിന് ആറുവര്ഷം തടവും 20,000 രൂപ പിഴയും ശിക്ഷിച്ചു. പീച്ചി പായിക്കണ്ടം പോന്നോര് വീട്ടില് പ്രിന്സിനെ 37 നെയാണ് കുന്നംകുളം ഫാസ്റ്റ് ട്രാക്ക് സ്പെഷ്യല് പോക്സോ കോടതി ജഡ്ജ് എം.പി. ഷിബു കുറ്റക്കാരനാണെന്ന് കണ്ട് ശിക്ഷിച്ചത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം രണ്ടു വകുപ്പുകളിലായി മൂന്നു വര്ഷം കഠിന തടവിനും മൂന്നു വര്ഷം വെറും തടവിനുമാണ് കോടതി ശിക്ഷിച്ചത്.കൂടാതെ 20000 രൂപ പിഴയുമടക്കണം. സ്കൂളില്നിന്ന് വീട്ടിലേക്ക് റോഡിലൂടെ നടന്നു പോവുകയായിരുന്ന പെണ്കുട്ടിയുടെ ശരീരത്തില് കടന്ന് പിടിച്ച് ലൈംഗികാതിക്രമം നടത്തി അപമാനിച്ച സംഭവത്തില് ഗുരുവായൂര് ടെമ്ബിള് പോലീസ് 2019ല് രജിസ്റ്റര് ചെയ്ത കേസിലാണ് യുവാവിനെ പോക്സോ കോടതി ശിക്ഷിച്ചത്. Also read തൃശ്ശൂരില് യുവതിയുടെ മൃതദേഹം കത്തി കരിഞ്ഞ നിലയില് കണ്ടെത്തി കോവിഡ് പ്രതിരോധത്തില് സംസ്ഥാന സര്ക്കാര് പരാജയം : രമേശ് ചെന്നിത്തല ബാലികയെ പീഡിപ്പിച്ച കേസില് യുവാവിന് 5 വര്ഷം കഠിനതടവ് പ്രോസിക്യൂഷനുവേണ്ടി സ്പെഷ്യല് പബ്ലിക് പ്രോസിക്യൂട്ടര് പോക്സോ കെ.എസ്. ബിനോയ് ഹാജരായി. 22 സാക്ഷികളെ വിസ്തരിക്കുകയും 27 രേഖകള് ഹാജരാക്കുകയും ചെയ്തു. ഗുരുവായൂര് അസി. പോലീസ് കമ്മീഷണറായിരുന്ന ടി. ബിജു ഭാസ്കറും, ഗുരുവായൂര് ടെമ്ബിള് പോലീസ് ഇന്സ്പെക്ടറായ സി. പ്രേമാനന്ദകൃഷ്ണനുമാണ് പ്രതിയെ അറസ്റ്റ് ചെയ്തു അന്വേഷണം പൂര്ത്തിയാക്കി കുറ്റപത്രം സമര്പ്പിച്ചത്. ഗുരുവായൂര് ടെമ്ബിള് പോലീസ് സ്റ്റേഷനിലെ സിവില് പോലീസ് ഓഫീസറായ വിശാഖും പ്രോസിക്യൂട്ടറെ സഹായിച്ചു.